লক্ষ্মীপুর, ৪ জুলাই (শীর্ষ নিউজ ডটকম): লক্ষ্মীপুর পৌরসভার ২০১১-২০১২ অর্থ বছরের জন্য ৩২ কোটি ৪৯ লাখ ৪২ হাজার ৫৮৭ টাকার বাজেট ঘোষণা করা হয়েছে। আজ সোমবার দুপুরে শহরের নছির আহম্মদ ভূঁইয়া মিলনায়তনে পৌরসভার মেয়র এমএ তাহের এ বাজেট ঘোষণা করেন।  জানা যায়, বাজেটে রাজস্ব খাতে আয় ধরা হয়েছে ৮ কোটি ১২ লাখ ২৫ হাজার টাকা এবং উন্নয়ন খাতে আয় ধরা হয়েছে ২৩ কোটি টাকা। প্রারম্ভিক স্থিতি ১ কোটি ৩৭ লাখ ১৭ হাজার ৫৮৭ টাকা। এছাড়া  উদ্বৃত্ত আয় ধরা হয়েছে ১ কোটি ১৯ লাখ ২৪ হাজার ৭২৭ টাকা।  বাজেট অনুষ্ঠানে প্রধান অতিথি হিসেবে উপস্থিত ছিলেন জেলা প্রশাসক আবুল বাশার মো. জহুরুল ইসলাম। বিশেষ অতিথি হিসেবে উপস্থিত ছিলেন পুলিশ সুপার জমসের আলী, জেলা আওয়ামী লীগ সভাপতি এম আলাউদ্দিন, সাবেক মেয়র সাহাব উদ্দিন সাবু, জেলা ভারপ্রাপ্ত সিভিল সার্জন সালাউদ্দিন শরীফ, সদর উপজেলা ভারপ্রাপ্ত চেয়ারম্যান মহিউদ্দিন বকুল, মহিলা ভাইস চেয়ারম্যান ফরিদা ইয়াসমিন লিকা, জেলা মুক্তিযোদ্ধা কমান্ডার আনোয়ারুল হক, জেলা জামায়াতের সাধারণ সম্পাদক মফিজুল ইসলাম, চেম্বার অব  কমার্সর সদস্য এমআর মাসুদ, রামগঞ্জ পৌর মেয়র বেল্লাল আহমেদ, অধ্যাপক মাখন লাল ভৌমিক প্রমুখ।  (শীর্ষ নিউজ ডটকম/প্রতিনিধি/এইউ/শাসি/১৮.৫০ ঘ.)